หนูประจำเดือนขาดไป 1 เดือนก่อนนั้นมีเพศสัมพันธ์กับแฟนไปแค่ 2 ครั้งใส่ถุงป้องกันค่ะแต่ครั้งแรกที่มีใส่สดไปแค่แป๊บเดียวค่ะแต่หนูกินยาคุมฉุกเฉินไปค่ะหลังจากกินยาคุมไป 3-4 วันมีเลือดออกคล้ายประจำประมาน 2-3 วันค่ะ หลังจากวันที่ 11 เดือนที่แล้วประจำเดือนก้อไม่มาอีกเลย แต่ตรวจไปประมาน 4 ครั้งแต่ขึ้นเดียว จนถึงวันนี้ประจำเดือนหนูก็ยังไม่มาเลย เป็นแบบนี้หนูมีโอกาสตั้งครรภ์มั้ยค่ะ
สวัสดีค่ะ การมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์เพียง 2% ดังนั้น จริงๆแล้วจึงไม่ควรทานยาคุมฉุกเฉินโดยไม่จำเป็นสำหรับเลือดที่ออกหลังจากทานยาคุมฉุกเฉินไป 3-4 วัน หากไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลข้างเคียงของยาคุมฉุกเฉินได้ค่ะหลังจากนั้น หากประจำเดือนยังไม่มา และได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น อาจเป็นผลของยาคุมฉุกเฉินที่ทำให้ประจำเดือนมาช้าได้ หรือมีปัจจัยอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ